Juhani (Seitsemän veljestä)

Juhani on Aleksis Kiven luoma kuvitteellinen henkilö ja yksi keskeisistä hahmoista Kiven 1870 julkaistussa romaanissa Seitsemän veljestä. Hän on vanhin Jukolan veljeksistä: romaanin alussa 25-vuotias. Kuopus Eero on Juhania kahdeksisen vuotta nuorempi. Juhanin veljistä Tuomas ja Aapo sekä Timo ja Lauri ovat kaksosia.

Henkilökuva
Fyysisesti Juhani on kuten veljensä: tukeva ja harteikas sekä varsin ruskeaihoinen. Hänen hiuksensa ovat vielä enemmän hampunkarvaiset kuin hänen veljiensä. Hartioidensa leveyden suhteen hän häviää Tuomaalle, joka on veljeskatraan harteikkain. Juhani on hyvin äkkipikainen, määräilevä ja oppii hitaasti asioita. Toisaalta hän on verbaalisesti lahjakas ja yltää usein jopa runolliseen ilmaisuun – suuttuessaan hän vertaa itseään ladattuun kanuunaan, joka odottaa paukahtamistaan. Tyynnyttyään hän toteaa: "Sydämmeni verinen lammikko lainehtii vielä, lainehtii kauan."Seitsemän miestä, s. 44

Juhani on myös ainoa veljeksistä, joka on kirjan alkaessa käynyt kotikylänsä Toukolan ulkopuolella. Hän on Turun-käynyt mies. Juhani on veljesten johtohahmo, mutta kuuntelee myös muiden mielipiteitä. Hänen auktoriteettinsa kuitenkin horjuu sikäli, että muut veljekset eivät myönnä hänelle kuritusoikeutta. Juhanin usein esiin ottama kurinpitomenetelmä on selkäsauna. Hänellä on niukalti omia ideoita ja hankalissa paikoissa johdon ottavat Tuomas ja Aapo.Seitsemän miestä, s. 41 Juhani oppii lukemaan viimeisenä ja on myös toinen kahdesta veljeksestä, jotka seisoivat Lukkarin talon nurkassa.

Juhani on luonnonlapsi ja täynnä miehistä uhoa. Hän pohtii usein, millainen oikean miehen tulee olla ja päätyy toteamaan, että miehen sydämen on oltava "aina kova kuin valkoinen harakankivi". Miehekkyydestään huolimatta hänen tunne-elämänsä on ailahtelevaa: hänen mielialansa vaihtelee nopeaan tahtiin syvän surun ja suuren ilon välillä. Suuttuessaan hän päästää kaiken raivonsa valloilleen, mutta leppyy pian yhdestä sanasta ja alkaa osoittaa katumusta. Seitsemän veljeksen lopussa Juhani menee avioon "suulaan ja riitaisan" Männistön Venlan kanssa, johon tutustutaan jo romaanin alussa ja josta muutkin veljekset ovat jossain määrin kiinnostuneita. Juhani alkaa isännöidä Jukolan maatilan toista puoliskoa. Pariskunnalle syntyy useita lapsia ja liitosta muodostuu pienistä riidoista huolimatta onnellinen.

Eräissä Seitsemän veljeksen kohdissa Juhani nousee kuutta veljeään perusteellisempaan tarkasteluun. V. A. Koskenniemi vertasi Juhania kaikessa monimuotoisuudessaan William Shakespearen ja Miguel de Cervantesin luomiin rikkaisiin hahmoihin.

Aleksis Kiven itsensä on kerrottu olleen Juhanin kaltainen: aggressiivinen ja impulsiivinen. Hän kävi useita tappeluita ja suuttui äkkiarvaamatta.Seitsemän miestä, s. 40

Tulkitsijoita
Teatteri
Suomalainen Teatteri teki Seitsemän veljeksen ensimmäisen näyttämöversion vuonna 1898. Juhanina oli Alex Rautio. Sen jälkeen Seitsemän veljestä on ollut teattereiden kestosuosikki ja aiheesta on tehty myös uustulkintoja. Juhanin roolin ovat tulkinneet useat niin sanotut tähtinäyttelijät, kuten Tauno PaloSuomen teatterit ja teatterintekijät 1974, s. 398, Veikko SinisaloSuomen teatterit ja teatterintekijät 1983, s. 414 ja Yrjö TuominenKotimaisia näyttämötaiteilijoita sanoin ja kuvin 1930, s. 332.

Ritva Holmbergin dramatisoimassa ja Kalle Holmbergin ohjaamassa Turun kaupunginteatterin menestyksekkäässä Seitsemässä veljeksessä 1970-luvulla Juhania näytteli Esko Salminen. Niin ikään tunnettuja Juhani-näyttelijöitä ovat olleet Ossi ElsteläTeatterin maailma 1950, s. 150, Kauko HelovirtaSuomen teatterit ja teatterintekijät 1974, s. 239, Hugo HytönenKotimaisia näyttämötaiteilijoita sanoin ja kuvin 1930, s. 93, Wilho IlmariTeatterin maailma 1950, s. 166, Kalevi KahraSuomen teatterit ja teatterintekijät 1974, s. 275, Eino KaipainenTeatterin maailma 1950, s. 172, Kalervo NissiläTeatterin maailma 1950, s. 206, Helge RaninKotimaisia näyttämötaiteilijoita sanoin ja kuvin 1930, s. 250, Axel SlangusKotimaisia näyttämötaiteilijoita sanoin ja kuvin 1930, s. 291 ja Reino ValkamaTeatterin maailma 1950, s. 241. Myös oopperalaulaja Eino Rautavaara on tehnyt Juhanin roolinKotimaisia näyttämötaiteilijoita sanoin ja kuvin 1930, s. 255.

2000-luvulla Jukolan esikoisen roolin ovat näytelleet muun muassa Pekka Räty Lahden kaupunginteatterissa ja Tommi Raitolehto Tampereen Työväen Teatterissa. Turun Linnateatterin Seitsemässä veljeksessä kesällä 2010 veljekset näyteltiin neljän miehen voimin. Jukka Rasila näytteli Juhanin ja Simeonin roolit.

Turun kaupunginteatteriin Seitsemän veljestä palasi vuonna 2017 Lauri Maijalan dramatisoimana ja ohjaamana. Juhanin roolin näytteli Joonas Saartamo. Saman vuoden kesänä Ryhmäteatteri antoi oman suositun näkemyksensä Kiven teoksesta. Juhanin roolin näytteli Santtu Karvonen.

Elokuva ja televisio
Wilho Ilmarin elokuva Seitsemän veljestä (1939) on romaanin toistaiseksi ainoa filmatisointi, siinä Juhania näyttelee Edvin Laine. Jouko Turkan televisiosarjassa Seitsemän veljestä (1989) Juhanin roolissa nähtiin Kai Lehtinen.

Kirjallisuutta

Lähteet

Viitteet

Aiheesta muualla
 Seitsemanveljesta.net 
 Seittemän veljestä 
 Koskesta voimaa / Kesäteatteri / Pyynikin kesät

Luokka:Seitsemän veljestä -romaanin henkilöt